
Na osnovu Zakona o zaštiti podataka o ličnosti („Službeni glasnik RS”, broj 87/2018), dana 05.septembra 2026. godine, Centar za ravnopravnost i bezbednost (u daljem tekstu: CRB) donose sledeći

PRAVILNIK O ZAŠTITI PODATAKA O LIČNOSTI

1. [bookmark: 1._SVRHA_I_CILJ_PRAVILNIKA]SVRHA I CILJ PRAVILNIKA

Pravilnik o zaštiti podataka o ličnosti (u daljem tekstu: Pravilnik) je krovni dokument koji reguliše zaštitu podataka o ličnosti zaposlenih, saradnika, konsultanata i drugih lica angažovanih od strane CRB, kao i drugih lica    čije podatke CR obrađuju (korisnika, klijenata), a u skladu sa Zakonom o zaštiti podataka o ličnosti Republike Srbije i Opštom uredbom o zaštiti   podataka Evropske unije, i drugim relevantnim pravnim izvorima u oblasti zaštite podataka o ličnosti.

Cilj je da se obezbedi pravna sigurnost i transparentnost u pogledu obrade podataka o ličnosti zaposlenih i drugih lica čija se podaci obrađuju, kao i da se utvrdi pravni osnov, svrha obrade, vrste podataka koje se obrađuju, prava fizičkih lica u pogledu obrade podataka o ličnosti, mere zaštite podataka, itd.

Pravilnik uspostavlja i obaveze zaposlenih u pogledu zaštite podataka o ličnosti fizičkih lica. Pravilnik se primenjuje i na saradnike, konsultante i druga lica angažovana od strane CRB. Pojam „zaposleni”, stoga, obuhvata i lica angažovana na osnovu ugovora o delu, autorskih ugovora, ugovora o pružanju konsultantskih usluga, i slično.


2. POJMOVI I SKRAĆENICE

· Uredba (EU) 2016/679 Evropskog parlamenta i Saveta od 27. aprila 2016. godine o zaštiti fizičkih lica u pogledu obrade ličnih podataka i o slobodnom kretanju takvih podataka i ukidanju Direktive 95/46 / EC (u daljem tekstu: „Uredba”, „GDPR”);
· Zakon o zaštiti podataka o ličnosti Zakon o zaštiti podataka o ličnosti („Službeni glasnik RS”, broj 87/2018, u daljem tekstu: „Zakon o zaštiti podataka”, „ZZPL”);
· Zakon o radu Republike Srbije („Službeni glasnik RS”, 24/2005, 61/2005, 54/2009, 32/2013, 75/2014, 13/2017 - odluka Ustavnog suda,  113/2017 i 95/2018 – autentično tumačenje) (u daljem tekstu: „ZoR”);
· Zakon o evidencijama u oblasti rada („Službeni glasnik RS”, br. 46/96 i „Službeni glasnik RS”, br. 101/2005 – dr. zakon i 36/2009 – dr. zakon) (u daljem tekstu: Zakon o evidencijama)
· Poverenik za informacije od javnog značaja i zaštitu podataka o ličnosti Republike Srbije (u daljem tekstu: „Poverenik”);
· Podatak o ličnosti je svaki podatak koji se odnosi na fizičko lice čiji je identitet određen ili odrediv, neposredno ili posredno, posebno na osnovu oznake identiteta, kao što je ime i identifikacioni broj, podataka o lokaciji,
identifikatora u elektronskim komunikacionim mrežama ili jednog, odnosno više obeležja njegovog fizičkog, fiziološkog, genetskog, mentalnog, ekonomskog, kulturnog i društvenog identiteta;
· Posebne vrste podataka o ličnosti su podaci kojim se otkriva rasno ili etničko poreklo, političko mišljenje, versko ili filozofsko uverenje ili članstvo u sindikatu, genetski podaci, biometrijski podaci, podaci o
zdravstvenom stanju, seksualnom životu ili seksualnoj orijentaciji fizičkog lica;
· Obrada podataka o ličnosti je svaka radnja ili skup radnji koje se vrše automatizovano ili neautomatizovano sa podacima o ličnosti ili njihovim skupovima, kao što su prikupljanje, beleženje, razvrstavanje, grupisanje,
odnosno strukturisanje, pohranjivanje, upodobljavanje ili menjanje, otkrivanje, uvid, upotreba, otkrivanje prenosom, odnosno dostavljanjem, umnožavanje, širenje ili na drugi način činjenje dostupnim, upoređivanje, ograničavanje, brisanje ili uništavanje (u daljem tekstu: obrada);
· Rukovalac je fizičko ili pravno lice, odnosno organ vlasti koji samostalno ili zajedno sa drugima određuje svrhu i način obrade. Zakonom kojim se određuje svrha i način obrade, može se odrediti i rukovalac ili propisati
uslovi za njegovo određivanje;
· Obrađivač je fizičko ili pravno lice, odnosno organ vlasti, koji obrađuje podatke o ličnosti u ime rukovaoca.


3. [bookmark: 3._PODACI_O_LIČNOSTI_KOJE_OBRAĐUJU_PARTN]INFORMACIJE O RUKOVAOCU PODACIMA O LIČNOSTI

Rukovalac podacima o ličnosti je udruženje građana Centar za ravnopravnost i bezbednost, sa adresom Patrijarha Varnave 29. Beograd, MB: 28416229; PIB: 115697650, a koje zastupa Nataša nešković, predsednica Upravnog odbora, koja je istovremeno i lice zaduženo za zaštitu podataka o ličnosti.


	

4. PODACI O LIČNOSTI KOJE OBRAĐUJE CRB

4.1. CRB može  obrađivati sledeće podatke o ličnosti zaposlenih:
· Ime i prezime, adresa, datum i mesto rođenja, pol, bračno stanje, matični broj, broj lične karte, državljanstvo, broj zdravstvenog osiguranja (LBO); Akademske i profesionalne kvalifikacije: stepen obrazovanja, titule,
podaci o veštinama, znanju stranih jezika, obukama, istorija zaposlenja, biografija; Finansijski podaci: broj bankovnog računa, podaci o zaradi i dodatnim naknadama; Podaci o izvršenju radnih obaveza: pozicija, procena supervizora, poslovna e-mail adresa, IP adresa, pristupna šifra; Komunikacijski podaci: e-mail, broj telefona, kontakt srodnika za hitne slučajeve; kao i drugi podaci neophodni za izvršenje zakonom propisanih obaveza poslodavca i realizacije ugovora o radu, odnosno drugog ugovornog odnosa između zaposlenog i Partnera Srbija.
· CRB može obrađivati i određene kategorije posebnih vrsta podataka o ličnosti, poput podataka o zdravstvenom stanju ili podataka o verskom opredeljenju, a u skladu sa članom 17. ZZPL. Na primer, mogu se obrađivati posebne vrste podatke o ličnosti zaposlenih za svrhu izvršenja obaveza ili primene zakonom propisanih ovlašćenja u oblasti rada, socijalnog osiguranja i socijalne zaštite. Partneri Srbija ne obrađuju veći broj ili drugu vrstu ličnih podataka od onih koji su potrebni da bi se ispunila navedena svrha. Ukoliko se obrada posebnih vrsta podataka vrši na osnovu saglasnosti lica (na primer, kako bi se prilagodili uslovi obuke zdravstvenom stanju polaznika), ta saglasnost mora biti data u pisanoj formi koja obuhvata detaljne informacije o vrsti podataka koji se obrađuju, svrsi obrade i načinu korišćenja podataka. 


4.2. CRB može obrađivati sledeće podatke o ličnosti kandidata za posao:

· Ime i prezime, datum i mesto rođenja; Akademske i profesionalne kvalifikacije sadržane u radnoj biografiji i motivacionom pismu: stepen obrazovanja, titule, podaci o veštinama, znanju stranih jezika, obukama,
lista prethodnih poslodavaca; Komunikacijski podaci: e-mail, broj telefona.
· Napomena: u slučaju raspisivanja konkursa za zaposlenje CRB ne utvrđuje formu radne biografije već se kandidatu ostavlja da je sam odredi. U tom smislu  može se  doći u posed većeg obima podataka od predstavljenog, voljom kandidata za posao. Svi prikupljeni podaci čuvaju se u periodu od dve godine u svrhu naknadne procene potrebe za angažovanjem kandidata za posao.


5. [bookmark: 4._IZVOR_PODATAKA_O_LIČNOSTI_ZAPOSLENIH,]IZVOR PODATAKA O LIČNOSTI ZAPOSLENIH, KORISNIKA I KLIJENATA

Podaci o ličnosti prikupljeni od zaposlenog lica, korisnika, saradnika  klijenta: opšte je pravilo da CRB podatke o ličnosti prikupljaju direktno od lica na koje se podaci odnose (elektronskim, pisanim ili usmenim putem).
Podaci o ličnosti koji se prikupljaju od drugih izvora: CRB možr prikupljati podatke o zaposlenima i kandidatima za posao i od drugih izvora, pre svega bivših poslodavaca, pod uslovom da se radi o podacima koji su relevantni za zaposlenje. Svi prekomerni podaci biće trajno brisani.

6. [bookmark: 5._SVRHA_OBRADE_PODATAKA]SVRHA OBRADE PODATAKA

CRB obrađuje podatke o ličnosti u dole navedene svrhe. Ne obrađuje se više podataka ili širi krug podataka od onih koji su neophodni za ostvarenje navedenih svrha.

I Zapošljavanje i upravljanje ljudskim resursima
CRB obrađuje podatke o ličnosti za potrebe uspostavljanja i realizacije radnog odnosa, uključujući i druge ugovorne odnose po osnovu kojih Partneri Srbija angažuju saradnike i konsultante. Na primer, obrađuju se podaci za potrebe utvrđivanja adekvatnosti i kvalifikacija kandidata za određena radna mesta; za upravljanje radnim vremenom i odustvima; za obračun zarada, putnih troškova i dnevnica; za utvrđivanje naknada po osnovu bolovanja i drugih vidova odsustva sa radnog mesta; za procenu napredovanja zaposlenih; za obezbeđivanje dodatnih obuka i edukacija; za disciplinske postupke.
II Poslovne aktivnosti
CRB obrađuje podatke o ličnosti za potrebe upravljanja projektima, organizaciju kancelarijskog poslovanja, za plaćanje roba i usluga i poslovni razvoj. Podaci se  obrađuju i za svrhe izveštavanja donatora i naručilaca usluga  o realizovanim projektima, i za realizaciju obuka i drugih usluga koje CRB pruža bez naknade.
III Komunikacije, informacione tehnologije i informaciona bezbednost
CRB obrađuje podatke o ličnosti u svrhe upravljanja i održavanja funkcionisanja komunikacijske i informacione mreže, te održavanja informacione bezbednosti.
IV Usklađivanje poslovanja sa relevantnim propisima
CRB obrađuje podatke o ličnosti radi ispunjenja pravnih obaveza i usklađivanja poslovanja sa relevantnim pravnim propisima, pre svega iz domena radnog i poreskog zakonodavstva.


7. [bookmark: 6._USTUPANJE_PODATAKA_I_IZNOŠENJE_PODATA]USTUPANJE PODATAKA TREĆIM LICIMA

· CRB  će lične podatke ustupati  trećim licima samo za potrebe navedene u nastavku i u tom slučaju  preduzeće sve potrebne mere kako bi se osiguralo da se lični podaci obrađuju i obezbeđuju u skladu sa važećim propisima.
· Spoljni pružaoci usluga. Kada je to potrebno, CRB može angažovati treća lica – pružaoce usluga – da vrše pojedine radnje obrade podataka za naš račun i u naše ime. U tim situacijama, CRB Ima svojstvo rukovaoca, a pružaoci usluga svojstvo obrađivača podataka o ličnosti (na primer usluge hosting
U takvim slučajevima, biće ustupljeni samo oni podaci neophodni za ostvarenje svrhe ugovorene obrade, i obrađivači ih ne mogu  koristiti za druge svrhe. U ovim slučajevima, uslovi obrade podataka, i odgovornost za zaštitu podataka definisaće se ugovorom između sa obrađivačem.
· Javni organi. CRB će ustupiti lične podatke javnim organima samo kada je to zakonom propisano - na primer, odgovoriti na obrazložene i pisane zahteve sudova, tužilaštava, i drugih javnih organa.
· CRBmože podatke o korisnicima usluga pruženih u okviru projekata koje finansiraju međunarodni donatori iznositi iz Republike Srbije, u kojim slučajevima će se primenjivati važeća zakonski  propisi o  iznošenju podataka.


8. ROKOVI ČUVANJA PODATAKA

Lični podaci neće biti zadržani duže nego što je to neophodno za ostvarenje svrhe za koju su prikupljeni.

Ukoliko je rok čuvanja podataka o ličnosti propisan zakonom, CRB će zadržati podatke u datom zakonskom roku.

Nakon ispunjenja svrhe, odnosno isteka zakonom propisanog roka za čuvanje podataka, podaci će biti trajno obrisani.

U određenim slučajevima, lični podaci se mogu čuvati duži vremenski period, za potrebe ispunjenja zakonskih obaveza ili za uspostavljanje, vršenje ili odbranu pravnog zahteva, u skladu sa važećim zakonima.

9. [bookmark: 8._PRAVA_LICA_U_POGLEDU_ZAŠTITE_PODATAKA]PRAVA LICA U POGLEDU ZAŠTITE PODATAKA O LIČNOSTI

· Pravo na pristup – zaposleni ili drugo lice čiji podaci se obrađuju ima pravo da od CRB zahtevaju informaciju da li obrađuje podatke o njemu, koje podatke i u koju svrhu, pristup tim podacima, predviđeni rok čuvanja, kopiju tih podataka ali i informaciju o svim ostalim pitanjima iz člana 26. ZZPL. Pravo na pristup može biti ograničeno, u celini ili delimično, u meri i trajanju koje je neophodno i srazmerno u demokratskom društvu iz razloga koji su predviđeni članom 28. ZZPL.
· Pravo na ispravku i dopunu – lice na koje se podaci odnose ima pravo da zahteva ispravku njegovih netačnih podataka o ličnosti bez nepotrebnog odlaganja. Ukoliko su podaci nepotpuni, lice ima pravo da svoje podatke dopuni kroz davanje dodatne izjave na osnovu člana 29 ZZPL.
· Pravo na brisanje – zaposleni ili drugo lice na koje se podaci odnose ima pravo da se njegovi podaci o ličnosti izbrišu od strane rukovaoca kada više nisu neophodni za ostvarivanje svrhe zbog koje su prikupljeni ili na drugi način obrađivani, ako je lice opozvalo pristanak na osnovu koga se obrada vršila ili je podnelo prigovor na obradu, ako su podaci nezakonito obrađivani, ako brisanje predstavlja izvršenje zakonske obaveze rukovaoca ili ako su podaci o ličnosti prethodno prikupljeni u vezi sa korišćenjem usluga informacionog društva iz člana 16 stav 1 ZZPL. 
· Pravo na ograničenje obrade – zaposleni ili drugo lice na koje se podaci odnose ima pravo da od CRB zahteva da se obrada njegovih podataka o ličnosti ograniči u slučajevima koji su predviđeni članom 31 ZZPL.
· Pravo na prenosivost podataka- ukoliko se podaci obrađuju na osnovu pristanka lica, ili na osnovu ugovora, i to automatskim putem, lice na koje se podaci odnose ima pravo da prethodno dostavljene podatke primi u strukturisanom obliku kao i da ih, bez njegovog ometanja, prenese drugom rukovaocu.
· Pravo na prekid obrade (prigovor)- lice na koje se podaci odnose ima pravo da od, u vidu prigovora na obradu, od CRB zahteva prekid obrade koja za pravni osnov ima ostvarenje legitimnog interesa CRB ili treće strane, uključujući i profilisanje koje se zasniva na tim odredbama. 
· Pravo protiv odlučivanja isključivo na osnovu automatizovane obrade- na lice, čiji se lični podaci obrađuju, neće se primenjivati odluka doneta isključivo na osnovu automatizovane obrade, uključujući i profilisanje, ukoliko ta odluka značajno utiče na njegov položaj ili proizvodi pravne posledice po lice. Izuzeci od ovog pravila su predviđeni čl. 38, st. 2, tač.1, 2 i 3 ZZPL. 

Ukoliko se podaci obrađuju na osnovu saglasnosti, lice ima pravo da datu saglasnost povuče, što ne utiče na zakonitost obrade podataka pre povlačenja saglasnosti.

Zahtev za ostvarenje prava, lica na koja se podaci odnose mogu podneti Licu za zaštitu podataka o ličnosti CRB Nataši Nešković, na adresu: crb.office@centarzaravnopravnost.com sa naznakom: „zahtev za ostvarenje prava na ZPL.“

U slučaju da lice na koje se podaci odnose nije zadovoljno odgovorom CRB na zahtev za ispunjavanje prava u pogledu zaštite ličnih podataka, ima pravo da podnese pritužbu  Povereniku za informacije od javnog značaja i zaštitu podataka o ličnosti na adresu: office@poverenik.rs 

 Takođe, lice na koje se podaci odnose može tražiti ostvarenje svojih prava i sudskim putem. Kako je CRB  posvećen vrednostima dijaloga i mirnog rešavanja sporova, podstičemo sve zainteresovane strane da se, pre obraćanja sudu, obrate direktno nama za postizanje uzajamno prihvatljivog dogovora o svim spornim pitanjima u vezi obrade podataka o ličnosti.

10. [bookmark: 9._OBAVEZE_ZAPOSLENIH]OBAVEZE ZAPOSLENIH

Zaposleni su obavezni da ustupe svoje lične podatke koji su potrebni CRB za ispunjavanje svojih zakonskih obaveza i sprovođenje poslovanja

Zaposleni su obavezni da poštuju i štite lične podatke koje obrađuju tokom rada u ili sa CRB. Zaposleni mogu obrađivati samo one podatke kojima im je dozvoljen pristup, u skladu sa zadacima koje obavljaju.



Datum ažuriranja: 05.09.2026.

